[bookmark: _GoBack]Doložka vybraných vplyvov

	1. Základné údaje

	Názov materiálu

	Návrh zákona o kybernetickej bezpečnosti produktov s digitálnymi prvkami a o zmene a doplnení niektorých zákonov (zákon o kybernetickej odolnosti) 


	Predkladateľ (a spolupredkladateľ)

	Národný bezpečnostný úrad


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
[bookmark: _Hlk230866759]Nariadenie Európskeho parlamentu a Rady (EÚ) 2024/2847 z 23. októbra 2024 o horizontálnych požiadavkách kybernetickej bezpečnosti pre produkty s digitálnymi prvkami a o zmene nariadení (EÚ) č. 168/2013 a (EÚ) 2019/1020 a smernice (EÚ) 2020/1828 (akt o kybernetickej odolnosti) (Ú. v. EÚ L, 2024/2847, 20.11.2024) v platnom znení (ďalej len „nariadenie (EÚ) 2024/2847“).
Nariadenie Európskeho parlamentu a Rady (EÚ) 2019/1020 z 20. júna 2019 o dohľade nad trhom a súlade výrobkov a o zmene smernice 2004/42/ES a nariadení (ES) č. 765/2008 a (EÚ) č. 305/2011 (Ú. v. EÚ L 169, 25.6.2019) v platnom znení (ďalej len „nariadenie (EÚ) 2019/1020“).

	Termín začiatku a ukončenia PPK
	

	Predpokladaný termín predloženia na pripomienkové konanie
	máj/jún 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	August 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Návrhom zákona o kybernetickej bezpečnosti produktov s digitálnymi prvkami a o zmene a doplnení niektorých zákonov (zákon o kybernetickej odolnosti) sa do slovenského právneho poriadku implementuje nariadenie (EÚ) 2024/2847, ktoré upravuje pravidlá sprístupňovania produktov s digitálnymi prvkami na trhu, základné požiadavky kybernetickej bezpečnosti v procese navrhovania, produktov s digitálnymi prvkami vývoja a výroby, povinnosti výrobcov pri navrhovaní, vývoji, výrobe a uvádzaní produktov s digitálnymi prvkami na trh, ak ide o ich kybernetickú odolnosť, riešenie zraniteľností s cieľom zabezpečiť kybernetickú odolnosť produktov s digitálnymi prvkami a pravidlá dohľadu nad trhom tak, aby sa tieto produkty stali kyberneticky odolnými.

Nariadenie (EÚ) 2024/2847 je čiastočne implementované zákonom č. 318/2025 Z. z., ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, ktorý určil Národný bezpečnostný úrad ako orgán dohľadu nad trhom podľa čl. 52 ods. 2 nariadenia (EÚ) 2024/2847 pre produkt s digitálnymi prvkami a Úrad pre normalizáciu, metrológiu a skúšobníctvo Slovenskej republiky ako notifikujúci orgán pre nariadenie (EÚ) 2024/2847. Je však nevyhnutné adresovať niektoré doteraz v slovenskej legislatíve neupravené oblasti, najmä:

1. V slovenskom právnom poriadku doposiaľ absentuje komplexná procesná úprava, ktorá by definovala konkrétne oprávnenia, povinnosti a postupy Národného bezpečnostného úradu pri dohľade nad produktmi s digitálnymi prvkami. 

2. Aktuálne neexistuje mechanizmus, ktorým by mohol orgán dohľadu vynútiť dodržiavanie kybernetickobezpečnostných požiadaviek. Návrh zákona tento problém rieši zavedením inštitútov opatrení a pokút, ktoré majú motivovať subjekty k súladu a eliminovať riziko sprístupňovania nebezpečných produktov na trhu.

3. Je potrebné stanoviť procesy pre výkon dohľadu na diaľku, na mieste a pre vykonávanie kontrolných nákupov. 

4. Nariadenie (EÚ) 2024/2847 ukladá výrobcom povinnosti hlásiť zraniteľnosti a incidenty. V súčasnosti chýba definovaný a technicky zabezpečený „koncový bod“ alebo informačný systém, prostredníctvom ktorého by si výrobcovia tieto zákonné povinnosti plnili. 


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Cieľom predloženého návrhu zákona je predovšetkým implementácia nariadenia (EÚ) 2024/2847, známeho ako akt o kybernetickej odolnosti, do vnútroštátneho právneho poriadku. Legislatíva si kladie za úlohu zadefinovať kompetencie Národného bezpečnostného úradu, ktorý sa v tomto procese stáva orgánom dohľadu nad trhom pre produkty s digitálnymi prvkami. Účelom je zabezpečiť systematický dohľad nad dodržiavaním povinností hospodárskych subjektov, a to prostredníctvom nástrojov, ako sú kontrolné nákupy, prístup k dokumentácii či ukladanie sankcií za zistené porušenia. Súčasťou môže byť aj podpora inovácií vytvorením experimentálneho regulačného prostredia pre malé podniky a mikropodniky, ako aj zriadenie centrálneho koncového bodu pre nahlasovanie zraniteľností a incidentov, čím sa má dosiahnuť efektívnejšia koordinácia pri riešení bezpečnostných rizík.

Dosiahnutím stanoveného cieľa bude zavedenie komplexného systému kybernetickej odolnosti, v ktorom sú produkty s digitálnymi prvkami uvádzané na slovenský trh v plnom súlade s prísnymi európskymi bezpečnostnými štandardmi. Tento stav predpokladá existenciu funkčného a vynútiteľného mechanizmu dohľadu, v rámci ktorého sú hospodárske subjekty motivované k dodržiavaniu pravidiel a v prípade pochybení čelia nápravným opatreniam alebo postihom. Cieľom je tiež zabezpečiť plynulú medzinárodnú výmenu informácií o nebezpečných produktoch s digitálnymi prvkami prostredníctvom európskych systémov, čím sa posilní celková kybernetická bezpečnosť. Výsledným prostredím má byť trh, kde sú používatelia chránení pred kybernetickými hrozbami obsiahnutými v produktoch a kde majú inovatívne podniky jasne nastavené podmienky na vývoj a validáciu svojich riešení pred ich sprístupnením verejnosti.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Národný bezpečnostný úrad, Úrad pre normalizáciu, metrológiu a skúšobníctvo Slovenskej republiky, výrobcovia, dovozcovia, splnomocnení zástupcovia, distribútori produktov s digitálnymi prvkami, subjekty verejnej správy obstarávajúce alebo prevádzkujúce produkty s digitálnymi prvkami, verejné vysoké školy a výskumné organizácie, ak vystupujú ako výrobcovia alebo správcovia produktov s digitálnymi prvkami.

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
Alternatívnym riešením je nulový variant, t. j. neprijatie právneho predpisu. Neprijatie implementačného zákona k európskej legislatíve v oblasti kybernetickej odolnosti môže byť podnetom pre začatie osobitného konania o porušení povinností vyplývajúcich zo zmlúv Európskej únie podľa článku 258 Zmluvy o fungovaní Európskej únie.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Účelnosť predkladaného návrhu zákona bude preskúmavaná priebežne, najneskôr do troch rokov odo dňa účinnosti návrhu zákona. Vzhľadom na navrhovanú účinnosť by k preskúmaniu účelnosti malo dôjsť najneskôr v roku 2030 na základe získaných poznatkov z aplikačnej praxe. Kritériom preskúmania účelnosti budú výsledky výkonu dohľadu nad trhom produktov s digitálnymi prvkami a účelnosti dodržiavania povinností vyplývajúcich zo zákona a prípadných podnetov zo strany dotknutých subjektov, vyplývajúcich z uplatňovania zákona v praxi.

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☒	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☐	Žiadne
	☒	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
JUDr. Dalibor Šnirc
odbor legislatívy a metodiky sekcie regulácie a dohľadu
Národný bezpečnostný úrad
Tel.: 02/6869 2450; 02/6869 2264
Email: legislativa@nbu.gov.sk; podatelna@nbu.gov.sk  

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
Európska legislatíva v tejto oblasti: nariadenie (EÚ) 2024/2847, nariadenie (EÚ) 2019/1020.


	13. Stanovisko Komisie na posudzovanie vybraných vplyvov z PPK č. 076/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia žiada v doložke vybraných vplyvov upraviť a doplniť body 2. Definovanie problému a 3. Ciele a výsledný stav.
Odôvodnenie: Časť 2. Definovanie problému Komisia považuje za nedostatočne konkrétnu a žiada ju dopracovať. Súčasné znenie prevažne opisuje obsah aktu o kybernetickej odolnosti a rozsah európskej regulácie, avšak neidentifikuje dostatočne presne konkrétny problém v podmienkach Slovenskej republiky, ktorý si vyžaduje prijatie navrhovaného zákona. Z dôvodovej správy pritom vyplýva, že ide najmä o potrebu dobudovať vnútroštátny procesný a inštitucionálny rámec dohľadu nad trhom pre produkty s digitálnymi prvkami, určiť kompetencie Národného bezpečnostného úradu, nastaviť vnútroštátny mechanizmus oznamovania a vytvoriť nástroje na presadzovanie povinností hospodárskych subjektov.
Časť 3. Ciele a výsledný stav Komisia považuje za príliš úzku a žiada ju spresniť. Uvedenie cieľa len ako ustanovenia pôsobnosti Národného bezpečnostného úradu v oblasti kybernetickej odolnosti a dohľadu nad trhom nepokrýva dostatočne celý obsah a výsledný stav navrhovanej právnej úpravy. Z návrhu zákona a dôvodovej správy vyplýva, že výsledkom má byť aj vytvorenie procesného rámca dohľadu nad trhom, úprava oznamovacích povinností, nastavenie oprávnení úradu pri kontrole, zavedenie opatrení a sankcií, ako aj úprava práv a povinností hospodárskych subjektov pri uvádzaní a sprístupňovaní produktov s digitálnymi prvkami na trhu.
Vyhodnotenie:
Pripomienky akceptované a zapracované v časti 2 a v časti 3.

K vplyvom na rozpočet verejnej správy
Z technického hľadiska je v analýze vplyvov na rozpočet verejnej správy potrebné:
- v tabuľke č. 1/A v časti Mzdové výdavky uviesť len mzdové výdavky (610) 
a neuvádzať osobné výdavky (610+620),
- korektne vyplniť tabuľku č. 1/B „Vplyvy na limit verejných výdavkov“, ktorá je povinnou súčasťou analýzy vplyvov v zmysle Jednotnej metodiky na posudzovanie vybraných vplyvov,
- v tabuľke č. 3 rozpísať príjmy až na podpoložky platnej ekonomickej klasifikácie,
- v tabuľke č. 5 opraviť priemerný mzdový výdavok (vypočítava sa z mzdových výdavkov, nie z osobných výdavkov),
- uviesť sumy v celých číslach v zmysle platnej Jednotnej metodiky na posudzovanie vybraných vplyvov.
Vyhodnotenie:
Pripomienky akceptované a zapracované.

Komisia žiada neuplatňovať medziročnú valorizáciu mzdových výdavkov vo výške 
5 %. Mzdové výdavky Komisia požaduje prepočítať bez medziročnej indexácie tak, aby boli v jednotlivých rokoch vykazované na konštantnej úrovni. Tomu zodpovedajúcim spôsobom je nevyhnutné upraviť aj výdavky na poistné a príspevky vo všetkých dotknutých častiach materiálu vrátane súvisiacich tabuliek. Zároveň, ak bude valorizácia miezd dohodnutá v kolektívnej zmluve vyššieho stupňa, bude táto valorizácia uplatnená plošne na všetky relevantné mzdové tituly. 
Vyhodnotenie:
Pripomienky akceptované a zapracované.

S materiálom, ktorý zakladá negatívny rozpočtovo nekrytý vplyv, nie je možné zo strany Komisie súhlasiť. Komisia žiada, aby všetky negatívne vplyvy (vrátane vplyvu na zamestnanosť), vyplývajúce z predloženého návrhu, boli zabezpečené v rozpočte dotknutého subjektu verejnej správy bez dodatočných požiadaviek na rozpočet verejnej správy.
Vyhodnotenie:
Návrh zákona o kybernetickej bezpečnosti produktov s digitálnymi prvkami predstavuje implementáciu úplne novej európskej legislatívy, konkrétne nariadenia (EÚ) 2024/2847. Táto regulácia prináša komplexné nové povinnosti pre orgán dohľadu nad trhom (Národný bezpečnostný úrad), s ktorými sa pri doterajšom plánovaní rozpočtu verejnej správy nemohlo rátať.
Implementácia predmetného nariadenia do právneho poriadku Slovenskej republiky si vyžaduje nové finančné zdroje na zabezpečenie výkonu dohľadu nad trhom, personálne kapacity pre odborný výkon činnosti a technické zabezpečenie informačných systémov. Požiadavka na zabezpečenie týchto vplyvov v rámci existujúceho rozpočtu bez dodatočného navýšenia by znamenala ohrozenie plnenia základných úloh a kompetencií Národného bezpečnostného úradu, čo by mohlo viesť k nesúladu Slovenskej republiky s právom Európskej únie a k riziku neúčinného výkonu dohľadu nad trhom v kritickej oblasti kybernetickej bezpečnosti. 
V kontexte samotnej doložky vplyvov na rozpočet verejnej správy, zamestnanosť vo verejnej správe a financovanie návrhu si dovoľujeme uviesť, že reálnosť výpočtu potrebných zdrojov vykonaný Národným bezpečnostným úradom je možné overiť vo vzťahu k dokumentu Impact Assessment Report - Accompanying the document Proposal for a Regulation of the European Parliament and of the Council on horizontal cybersecurity requirements for products with digital elements and amending Regulation (EU) 2019/1020 {COM(2022) 454 final} - {SEC(2022) 321 final} - {SWD(2022) 283 final}, v ktorom útvary Európskej komisie odhadujú náklady na zriadenie orgánu dohľadu nad trhom až do výšky 1 600 000 EUR/ročne, plus náklady na overenie zhody 1 produktu v priemernej výške 12 500 EUR/produkt.
Predkladateľ preto trvá na potrebe dodatočných rozpočtových prostriedkov, ktoré sú nevyhnutné pre riadny výkon zákonných povinností vyplývajúcich z tohto nového legislatívneho rámca.

 
K vplyvom na podnikateľské prostredie
Komisia žiada predkladateľa, aby v Analýze vplyvov na podnikateľské prostredie presunul kvantifikáciu, resp. opis pozitívneho vplyvu na podnikateľské prostredie, do časti 3.4 Iné vplyvy na podnikateľské prostredie.
Odôvodnenie: V zmysle metodického postupu vplyvy, ktoré nie je možné objektívne kvantifikovať alebo vykonať expertný odhad, predkladateľ uvedie v časti 3.4 Iné vplyvy na podnikateľské prostredie. V uvedenej časti ich následne predkladateľ vysvetlí a uvedie dôvod, pre ktoré ich nebolo možné kvantifikovať, alebo vykonať expertný odhad. V tomto prípade predkladateľ opísal pozitívne vplyvy (prínosy) a uviedol aj dôvody absencie kvantifikácie v časti 3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov, a tak je iba potrebné tieto informácie presunúť do správnej časti dokumentu - 3.4 Iné vplyvy na podnikateľské prostredie.
Vyhodnotenie:
Pripomienka akceptovaná a doplňujúce informácie k spôsobu výpočtu vplyvov jednotlivých regulácií na zmenu nákladov boli presunuté do časti 3.4 Iné vplyvy na podnikateľské prostredie.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

